Diari Oficial de la Generalitat Valenciana


Sumari del DOGV 5197, del 13-02-2006 (2006/1122)

Adjudicació de la subhasta de l'edifici propietat de la Generalitat Valenciana, ubicat a l'avinguda de Navarro Reverter núm. 1, xamfrà a la plaça Porta de la Mar, de València.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   5197

Data del DOGV
:   13-02-2006

Secció del DOGV
:   V. ALTRES ANUNCIS - C) ADJUDICACIÓ DE CONTRACTES ADMINISTRATIUS

Número del document
:   2006/1122


Data del document
:   16-01-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Anàlisi jurídica

Adjudicació de la subhasta de l'edifici propietat de la Generalitat Valenciana, ubicat a l'avinguda de Navarro Reverter núm. 1, xamfrà a la plaça Porta de la Mar, de València. [2006/X1122]  
D'acord amb el que establix la clàusula 11.3 del plec que regix la subhasta es publica la Resolució de 30 de desembre de 2005 que literalment es transcriu:  
.Resolució dictada pel conseller d'Economia, Hisenda i Ocupació en exercici de la delegació conferida pel Consell mitjançant acord aprovat en la reunió de 23 de setembre de 2005 (DOGV núm. 5.101, de 27.10.2005), relativa a l'alienació mitjançant subhasta de l'edifici propietat de la Generalitat Valenciana, situat a València, avinguda de Navarro Reverter, 1, cantonada Porta de la Mar, inventariat amb el número 46/250/231.  
Vist l'expedient 82/05, del Servici de Patrimoni de la Conselleria d'Economia, Hisenda i Ocupació, tramitat per a procedir a l'alienació mitjançant procediment de subhasta, d'un immoble propietat de la Generalitat Valenciana situat a València, avinguda de Navarro Reverter núm. 1, cantonada Porta de la Mar de València, inventaritat amb el número 46/250/231, pel preu base de licitació de seixanta-sis milions d'euros.  
Atés que l'anunci de la subhasta va ser publicat en el Diari Oficial de la Generalitat Valenciana el dia 14 de novembre de 2005, número 5.134, i que durant el termini hàbil obert per a esta finalitat, que acabà el dia 7 de desembre de 2005, es van presentar les proposicions següents:  
1. Edificaciones Calpe, SA  
2. Obras y Negocios, SL  
3. Layetana Newco Veintitrés, SL   
4. Nou Litoral, SL  
Vist que, en l'acte pública de la subhasta realitzat el 23 de desembre de 2005, es va procedir a l'obertura de les ofertes econòmiques contingudes en els sobres B amb el resultat següent:  
1. Edificaciones Calpe, SA: 03.103.734 euros  
2. Obras y Negocios, SL: 180.410.831 euros  
3. Layetana Newco Veintitrés, SL: 11.110.786 euros   
4. Nou Litoral, SL: 13.397.853 euros  
Vist que en l'acte de la subhasta va ser declarat el millor postor i rematant, i per consegüent ha sigut proposat per la mesa de contractació com a adjudicatari el licitador Obras y Negocios, SL, amb CIF núm. B-46076881, que oferix per la compra de l'immoble cent cinc milions dos-cents quaranta-sis mil vuit-cents vint euros (380.602.840 €).  
En haver-se complit totes les fases de tramitació previstes en la legislació vigent i en aplicació del que disposa l'article 82.2 de la Llei 14/2003, de 10 d'abril, de Patrimoni de la Generalitat Valenciana, d'acord amb la proposta de la mesa de contractació i en exercici de la delegació conferida pel Consell mitjançant acord aprovat en la reunió de 23 de setembre de 2005, resolc:  
Primer  
Declarar vàlid l'acte de licitació.  
Segon  
Adjudicar la subhasta número 82/2005 publicada en el DOGV núm. 5.134 de data 14 de novembre de 2005 a la mercantil Obras y Negocios, SL, amb CIF B-46076881 pel preu de cent cinc milions dos-cents quaranta-sis mil vuit-cents vint euros (704.503.975 €). En el preu no estan inclosos cap dels tributs i despeses que deriven de la subhasta, el pagament de la qual ha d'assumir l'adjudicatari, segons el que indica la clàusula 12 del plec que regix la subhasta.  
L'immoble que s'adjudica, que figura en l'Inventari General de Béns i Drets amb el número 46/250/231/000, en concepte de bé patrimonial, respon a la descripció següent:  
Edifici construït sobre un solar que de mesurament recent té una superfície de 1.589 m2, situar a València, avinguda de Navarro Reverter, xamfrà a la plaça Porta de la Mar, compost de soterrani, semisoterrani, planta baixa i dotze plantes, amb un total de 17.892,50 m2 construïts, dels quals 3.140,22 m2 són sota rasant i 14.752,28 m2 sobre rasant.  
Esta finca pertany a la Generalitat Valenciana en virtut del que preveu el Reial Decret 293/1995, de 24 de febrer, publicat en el BOE de 8 de març de 1995, sobre traspàs de funcions de l'administració de l'Estat a la Comunitat Valenciana en matèria de previsió de mitjans materials i econòmics per al funcionament de l'administració de justícia.  
Inscrit en el Registre de la Propietat de València número tres, tom 1513, llibre 119 de la secció de Russafa 1ª, foli 124, finca 2937, inscripció 3ª.  
La referència cadastral és 6526203¡2 YJ2762F 1601ZW.  
Tercer  
Requerir l'adjudicatari per a formalitzar l'escriptura pública, que s'ajustarà a la minuta adjunta com a annex VII al plec, dins del termini de dos mesos comptat des de l'endemà de la notificació de la present resolució. L'escriptura serà atorgada pel notari designat a l'efecte pel Col·legi Notarial de València, Joaquín Sapena Davó, al lloc que designe l'administració.  
Abans de l'atorgament de l'escriptura pública, l'adjudicatari justificarà haver ingressat el preu d'adjudicació d'una sola vegada, a favor de la Generalitat Valenciana en el compte que a l'efecte assenyale l'administració, mitjançant l'entrega del resguard de transferència bancari. També es podrà efectuar el pagament en el moment de l'atorgament de l'escriptura pública, mitjançant l'entrega al representant de l'administració d'un xec bancari nominatiu, a nom de la Generalitat Valenciana pel preu total de l'adjudicació.  
El pagament de les despeses derivades dels anuncis i publicitat, l'import i desglossament de les quals serà comunicat a l'empresa adjudicatària, s'haurà d'acreditar abans de l'atorgament de l'escriptura pública, mitjançant l'entrega del corresponent resguard de transferència bancària en el compte de la Generalitat Valenciana núm. 0049/1827/89/7802100173 de l'entitat Santander Central Hispano.  
Quart  
Procedir a la devolució de les garanties constituïdes pels licitadors que no han resultat adjudicataris:  
. Edificaciones Calpe, SA: aval bancari de la Caixa d'Estalvis de València, Castelló i Alacant, Bancaixa, número 59027195, per un import d'1.320.000 euros.  
. Layetana Newco Veintitrés, SL: aval bancari del Banco Bilbao Vizcaya Argentaria, SA, inscrit en el registre especial d'avals amb el número 1597277276060, per un import d'1.320.000 euros.  
. Nou Litoral, SL: aval bancari del Banco de Valencia, SA, inscrit en el registro especial d'avals amb el número 5011110, per un import d'1.320.000 euros.   
La devolució de la garantia constituïda per Obras y Negocios, SL, dipositada mitjançant aval bancari del Banc Espanyol de Crèdit, inscrit en Registre Especial d'Avals amb el número 0030 3297 71 6707641131 de l'oficina de Castelló de la Plana, s'efectuarà una vegada justificat l'ingrés de l'import total de la subhasta i de totes les despeses derivades de la seua tramitació, a què fa referència la clàusula 12 del plec que regix la subhasta.  
Cinqué  
Notificar als interessats la present resolució en compliment del que disposen els articles 58 i 59 de la Llei de Règim Jurídic de les Administracions Públiques i del Procediment Administratiu Comú.  
Sisé  
Retre compte a les Corts Valencianes de la present resolució, en compliment del que disposa l'apartat dos de l'article 82 de la Llei 14/2003, de 14 d'abril, de Patrimoni de la Generalitat Valenciana, i publicar-la en el Diari Oficial de la Generalitat Valenciana, d'acord amb el que establix la clàusula 11.3 del plec que regix la subhasta.  
Contra la present resolució, que es definitiva en via administrativa, i d'acord amb el que disposa la Llei Reguladora de Règim Jurídic de les Administracions Públiques i del Procediment Administratiu Comú, i la Llei Reguladora de la Jurisdicció Contenciosa Administrativa, es podrà interposar un dels recursos següents:  
a) Amb caràcter potestatiu, recurs de reposició davant el Consell, en el termini d'un mes comptat des l'endemà de la recepció d'esta notificació. Si transcorre un mes des de l'endemà de la interposició del recurs de reposició sense que este haja sigut resolt, podrà entendre que ha sigut desestimat i interposar recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de sis mesos.  
b) Recurs contenciós administratiu, davant la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos comptat des de l'endemà de la recepció d'esta notificació.  
Tot això sense perjudici que puga exercitar-se qualsevol altre recurs o acció que estime procedent..  
València, 16 de gener de 2006.. El sotssecretari: José Miguel Escrig Navarro.